Juaro oehtoh mekaro ya . Naeroro awaro jehtoh ekaroxi oya . Oesety , “ Peturu ” kary , “ Topu pitiko ” kary . Topu onytyoromara imehnõ mana . Moro saaro jenetuputyry oya onytyoromara imehnõ mã exĩko , yronymyryme jenetuputyryke oya . Morarame asã emero ypoetory tõ orẽpyra tyrĩko ase , yronymyryme jenetuputyryhtao eya xine . Mame orẽpyra exikehpyra mã toto toorikyrykõ ponãmero , tykase Jezu eya .
